Ponte (regija u Rimu)
Ponte (akronim R. V) je peti od 22 riona talijanskog glavnog grada Rima, koji leži na lijevoj obali Tibera. Svoje ime (dosl. most) dobio je po mostu Sant'Angelo koji povezuje rione Ponte s rionom Borgo. Njega je 134. sagradio car Hadrijan da lakše dođe do svoje grobnice koja se tad još gradila (današnja Anđeoska tvrđava). Sve do 1586. most Sant'Angelo bio je dio Ponta, no tada je papa Siksto V. pomaknuo granice pa se od tada most nalazi u rionu Borgo.

Historija 
Za Antičkog Rima Ponte je bio tadašnji IX rione Circus Flaminius. Tokom 16. vijeka kroz Ponte su često prolazile procesije s osuđenicima na smrt koje su vješali na trgu ispred tvrđave Sant'Angelo. U isto vrijeme tu su podizane brojne renesansne palače kojima su se divili hodočasnici na putu za Vatikan. U Pontu su otvorene prve rimske banke koje su osnivali doseljenici iz Toskane, takva je bila i porodica Chigi iz Siene koja je odigrala veliku ulogu u historiji Rima.

Ponte je u svom današnjem obliku službeno postao rione 18. maja 1743. kada ga je takvim potvrdio papa Benedikt XIV.

Izvori

Vanjske veze 

 Ponte 

Rajoni Rima